da en da nl ca da da de es da da da da da da da da da da da da da da da da da da nb da en da da da da da da da da da de da da da da da da da da da da da da da nl da en da da es nl da
Danske Regioner lancerer plan for at bekæmpe ventelister og personalemangel i sundhedsvæsenet | Danske Regioner
14.9.2022 05:00:00 CEST | Danske Regioner
Planen indeholder 12 indsatser, som skal sikre flere medarbejdere på hospitalerne og kortere ventetider for patienterne.
Hvis sundhedsvæsenet skal ud af den akutte mangel på arbejdskraft, kræver det en hel vifte af initiativer. Derfor fremlægger Danske Regioner nu en samlet plan med 12 indsatser, som både omfatter indsatser, der allerede arbejdes med i regionerne, og nye initiativer, der kan forstærke indsatsen.
- Der er brug for at sætte alle sejl til for at forkorte ventelisterne. Lige nu og her er den centrale udfordring, at vi mangler arbejdskraft, og det går i sidste ende ud over de patienter, som venter på behandlinger, der er vigtige for deres livskvalitet. Det skal vi ikke acceptere. Vores plan afspejler mange af de ting, som regionerne er i fuld gang med allerede, men også de områder, hvor vi har brug for at forstærke indsatsen, siger Danske Regioners formand, Anders Kühnau.
Mod til at tænke nyt
Anders Kühnau understreger, at der allerede i dag i regionerne bliver fundet lokale løsninger, som sikrer mere personale. Den indsats fortjener ros, og den er med til at sikre, at ingen patienter skal være bange for, at de ikke kan få akut hjælp og behandling for alle livstruende sygdomme.
Den store udfordring er nu at nedbringe ventetider til planlagte og ikke-akutte operationer.
- Der findes ikke én løsning på alle problemer. I regionerne benytter vi alle de redskaber, vi har i vores værktøjskasse, men vi er nødt til at turde tænke anderledes. Vi skal have endnu flere værktøjer i spil, og vi skal sætte endnu mere tryk på de gode tiltag, som vi kan se har en positiv effekt ude i regionerne, siger Anders Kühnau.
Vi skal samtidig tænke langsigtet
Danske Regioner præsenterer i planen en række indsatser, som skal virke her og nu. Det gælder fx bedre koordinering af kapaciteten mellem offentlige og private hospitaler, større inddragelse af medarbejdere i vagtplanlægningen og nedsættelsen af et ”Rejsehold”, som skal sætte turbo på udbredelsen af de bedste lokale løsninger til resten af landet.
- Vi arbejder målrettet med en bred vifte af løsninger, som vi enten selv kan gennemføre, eller som vi kan bringe ind i dialogen med staten, kommunerne og organisationerne. Der er fx brug for, at vi sammen finder ud af, hvordan vi kan udnytte den samlede offentlige og private kapacitet bedre. Det dur ikke, at vi har læger i det offentlige, som ikke kan operere hårdt trængende patienter, fordi sygeplejerskerne har travlt i det private.
Det er imidlertid afgørende, at planen ikke blot tager højde for de nuværende udfordringer med ventelister, understreger Anders Kühnau. Sundhedsvæsenet vil også i fremtiden være under pres, først og fremmest pga. den demografiske udvikling, hvor der i fremtiden vil være flere ældre borgere, som har behov for støtte.
Arbejdet med fremtidssikring fortsætter
Danske Regioner ønsker hjælp fra regeringen og private fonde til at etablere en teknologifond, som kan være med til at udvikle helt nye løsninger, der frigør tid hos medarbejderne til bedre behandling af det voksende antal patienter fremover. Lønmæssigt skal de offentlige arbejdsgivere på tværs af sektorer prioritere løn til velfærdsområderne, ligesom der skal være forståelse i organisationerne for behovet for at differentiere lønudviklingen, så områder med rekrutteringsproblemer og medarbejdere med mange vagter uden for dagtimerne prioriteres.
- Planen løser ikke alle sundhedsvæsenets problemer, men med handleplanen vil vi bringe sundhedsvæsenet tilbage til tiden før Corona-krisen. Derfra fortsætter vi arbejdet med at fremtidssikre sundhedsvæsenet, siger Anders Kühnau.
Plan for kortere ventelister.pdf
Information om Danske Regioner
+45 35 29 81 00https://www.regioner.dk/
Danske Regioner er interesse- og arbejdsgiverorganisation for de fem regioner og har til opgave at yde en professionel betjening af Danske Regioners politiske ledelse.
Vi er den drivende kraft i udviklingen af sundhedsvæsenet, den førende stemme i den sundhedspolitiske debat, og vi arbejder for attraktive levevilkår og et godt miljø i alle dele af Danmark
Følg pressemeddelelser fra Danske Regioner
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Regioner
Danske Regioner: Aftalen om psykiatri tager fat de vigtigste steder27.9.2022 16:03:05 CEST | Pressemeddelelse
Regeringen har sammen med et bredt politisk flertal indgået en aftale om 10-årsplanen for psykiatrien. Med aftalen har partierne valgt at løfte de fem prioriterede indsatser i Sundhedsstyrelsens og Socialstyrelsens faglige oplæg med 450 mio. kr. i 2023 og 500 mio. kr. i de efterfølgende år frem til 2026. Midlerne fordeles på tværs af kommuner og regioner. Beløbet inkluderer 100 mio. kr. i 2023 til forskning på det psykiatriske område. Danske Regioners formand, Anders Kühnau, er først og fremmest glad for, at der efter et langt forløb er landet en aftale, som vil gøre en positiv forskel for både patienter og medarbejdere i psykiatrien. - Aftalen sikrer et løft, som patienter, pårørende og medarbejdere alle vil kunne mærke. Partierne gør det rigtige ved at starte med de fem prioriterede indsatser fra det faglige oplæg, som der er historisk stor opbakning til fra alle interessenter, både fagligt og politisk. Aftalen er landet med et bredt politisk flertal, som foruden regeringen består Ve
Regionale budgetaftaler for 2023 er på plads14.9.2022 05:30:00 CEST | Pressemeddelelse
De fem regionsråd har indgået budgetaftaler for 2023. Aftalerne sikrer blandt andet flere penge til fastholdelse, rekruttering og arbejdsmiljø på hospitalerne samt til det nære sundhedsvæsen. Det har været nødvendigt med svære prioriteringer i anlægsbudgettet.
17.000 danskere tog til Åbent Hospital 20224.9.2022 21:19:40 CEST | Pressemeddelelse
Søndag d. 4. september tog 17.000 danskere imod regionernes invitation til at opleve de nye store hospitaler, der bygges og ombygges for at skabe en bedre behandling for patienterne.
Hver 7. bus er i fare, fordi regionerne mangler 233 mio. kr. i år4.9.2022 09:33:20 CEST | Pressemeddelelse
Økonomien i den regionale kollektive trafik er katastrofal. Årsagen er corona og de skyhøje brændstofpriser på grund af krigen i Ukraine. Hver 7. bus er i fare for at blive sparet væk, og det kan ramme passagererne hårdt. Næstformand for Danske Regioner, Stephanie Lose efterlyser derfor hjælp fra regeringen og Folketinget.
Søndag inviterer regionerne indenfor på de store hospitalsbyggerier31.8.2022 05:25:00 CEST | Pressemeddelelse
Søndag d. 4. september åbner 17 af de nye eller ombyggede hospitaler dørene for danskerne til Åbent Hospital. I år kan du også opleve en helikopterbase.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022